Dôvodová správa
Všeobecná časť

	Nariadenie vlády Slovenskej republiky o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných činností sa vydáva na základe splnomocňovacieho ustanovenia § 39 odsek 3 zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch , stavovských organizáciách v zdravotníctve a o zmene a doplnení niektorých zákonov.

	Na rokovanie Legislatívnej rady vlády Slovenskej republiky dňa 14. decembra 2004 bola predložená novela nariadenia vlády Slovenskej republiky č. 213/2004 Z.z. o ďalšom vzdelávaní pracovníkov v zdravotníctve v znení neskorších predpisov. Legislatívna rada vlády Slovenskej republiky svojím rozhodnutím zaviazala predkladateľa, že na rokovanie vlády Slovenskej republiky má predložiť nové nariadenie vlády, ktoré bude vydané na základe splnomocňovacieho ustanovenia zákona č. 578/2004 Z.z. Z.z.. 

Nariadenie vlády  	o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných činností preberá ustanovenia nariadenia vlády č. 213/2004 Z.z. o ďalšom vzdelávaní pracovníkov v zdravotníctve a zároveň zosúlaďuje terminológiu s terminológiou používanou v zákone č. 578/2004 Z.z.

Oproti doterajšej úprave sa v prílohách nariadenia vlády Slovenskej republiky rozlišuje medzi vzorovým špecializačným študijným programom, ktorý určuje minimálny obsah špecializačného štúdia a akreditovaným špecializačným študijným programom, ktorý môže ísť aj nad rámec stanovených minimálnych požiadaviek. Podobne je potrebné odlíšiť aj vzorový certifikačný študijný program.

V prípade, že vzdelávacia ustanovizeň v rámci ďalšieho vzdelávania zdravotníckych pracovníkov požiada o akreditáciu príslušného špecializačného študijného programu alebo certifikačného študijného programu, vzorové špecializačné študijné programy a vzorové certifikačné študijné programy budú východiskom pre ich posúdenie prostredníctvom Akreditačnej komisii Ministerstva zdravotníctva Slovenskej republiky na ďalšie vzdelávanie zdravotníckych pracovníkov.

	Ministerstvo zdravotníctva Slovenskej republiky analýzou špecializačných študijných programov a certifikačných študijných programov, ktoré sa schválením v Akreditačnej komisii Ministerstva zdravotníctva Slovenskej republiky na ďalšie vzdelávanie zdravotníckych pracovníkov (ďalej len „akreditačná komisia“) a rozhodnutím ministra zdravotníctva stanú vzorovými študijnými programami zistilo, že  mnohé zo samostatných metód môžu byť zahrnuté do obsahu špecializačných študijných programov a preto boli uskutočnené aj redukcie v zozname špecializačných odborov a certifikovaných pracovných činností..

Vzhľadom na požiadavku pripravovať lekárov vykonávajúcich posudkovú činnosť pri posudzovaní miery zdravotného postihnutia v zmysle zákona č. 195/1998 Z. z. o sociálnej pomoci v znení neskorších predpisov, Ministerstvo zdravotníctva SR doplnil text pôvodného nariadenia vlády Slovenskej republiky v sústave certifikovaných pracovných činnosti o certifikovanú metódu posudkové lekárstvo.

Keďže Európska únia doterajšie vzdelanie lekárov- stomatológov uzná ako požadované vzdelanie podľa nových študijných programov určené pre zubných lekárov len v spojení so špecializáciou v špecializačnom odbore stomatológia I. stupňa, ktorá je v nariadení uvedená pod názvom stomatológia sa navrhuje možnosť ponechať doterajší obsah vzdelávania v tomto premenovanom špecializačnom odbore.

Nadväzne na uskutočnené zmeny v návrhu nariadenia vlády Slovenskej republiky, ktorým sa mení a dopĺňa pôvodné nariadenie vlády Slovenskej republiky č. 212/2004 Z. z. o odbornej spôsobilosti pracovníkov v zdravotníctve sa upravuje v sústave certifikovaných pracovných činností zoznam certifikovaných odborov a certifikovaných metód pre kategóriu farmaceut tak, aby certifikované pracovné činnosti nezahŕňali alebo nezamieňali sa s odbornými pracovnými činnosťami, ktoré farmaceut má právo vykonávať po získaní vysokoškolského vzdelania II. stupňa v magisterskom študijnom programe v študijnom odbore farmácia, ktoré sú premietnuté v citovanom nariadení vlády. 

Osobitná časť 

K § 1:
Týmto ustanovením sa vyjadruje predmet nariadenia vlády.

K § 2:
Rovnakým spôsobom ako v doterajšom nariadení vlády č. 213/2004 Z.z. o ďalšom vzdelávaní pracovníkov v zdravotníctve sa  upravujú spôsoby ďalšieho vzdelávania zdravotníckych pracovníkov.

K § 3:
Doterajšie ustanovenie o príprave na výkon práce v zdravotníctve uvedené v nariadení vlády č. 213/2004 Z.z. o ďalšom vzdelávaní pracovníkov v zdravotníctve sa  zosúlaďuje s ustanoveniami zákona č 578/2004 Z.z. 

K § 4:
Doterajšie ustanovenie o certifikačnej príprave uvedené v nariadení vlády č. 213/2004 Z.z. o ďalšom vzdelávaní pracovníkov v zdravotníctve sa  zosúlaďuje s ustanoveniami zákona č. 578/2004 Z.z. Oproti doterajšej úprave sa dopĺňa nový odsek, podľa ktorého vzorový certifikačný študijný program je určovaný minimálnym obsahom certifikačnej prípravy. Vzorové certifikačné študijné programy sú východiskom pre ich posúdenie prostredníctvom Akreditačnej komisie Ministerstva zdravotníctva Slovenskej republiky.

K § 5 
Doterajšie ustanovenie o špecializačnom štúdiu uvedené v nariadení vlády č. 213/2004 Z.z. o ďalšom vzdelávaní pracovníkov v zdravotníctve sa  zosúlaďuje s ustanoveniami zákona č. 578/2004 Z.z. s tým, že keďže podľa príloh obsiahnutých v nariadení vlády SR v sústave špecializačných odborov je ustanovená minimálna dĺžka trvania špecializačného štúdia sa príslušné ustanovenia upravujú tak, že vzorový špecializačný študijný program je určovaný minimálnym obsahom špecializačného štúdia. Vzorové špecializačné študijné programy sú východiskom pre ich posúdenie prostredníctvom Akreditačnej komisie Ministerstva zdravotníctva Slovenskej republiky.

K § 6:
Preberajú sa doterajšie ustanovenia o započítavaní odbornej zdravotníckej praxe na účely špecializačného štúdia s tým, že terminológia sa  zosúlaďuje s ustanoveniami zákona č. 578/2004 Z.z.

K § 7:
Preberajú sa doterajšie ustanovenia doterajšieho nariadenia vlády č. 213/2004 Z.z. o zaraďovaní zdravotníckeho pracovníka do špecializačného štúdia s tým, že terminológia sa  zosúlaďuje s ustanoveniami zákona č. 578/2004 Z.z.

K § 8:
Doterajšie ustanovenie o špecializačných odboroch uvedené v nariadení vlády č. 213/2004 Z.z. o ďalšom vzdelávaní pracovníkov v zdravotníctve sa  zosúlaďuje s ustanoveniami zákona č. 578/2004 Z.z.

K § 9:
Doterajšie ustanovenia o špecializačnom štúdiu uvedené v nariadení vlády č. 213/2004 Z.z. o ďalšom vzdelávaní pracovníkov v zdravotníctve sa  zosúlaďuje s ustanoveniami zákona č. 578/2004 Z.z.

K § 10:
Doterajšie ustanovenia o sústavnom vzdelávaní uvedené v nariadení vlády č. 213/2004 Z.z. o ďalšom vzdelávaní pracovníkov v zdravotníctve sa  zosúlaďuje s ustanoveniami zákona č. 578/2004 Z.z.

K § 11:
Doterajšie ustanovenia o dokladoch o ďalšom vzdelávaní uvedené v nariadení vlády č. 213/2004 Z.z. o ďalšom vzdelávaní pracovníkov v zdravotníctve sa zosúlaďuje s ustanoveniami zákona č. 578/2004 Z.z.

K § 12:
Doterajšie prechodné ustanovenia nariadenia vlády č. 213/2004 Z.z. o ďalšom vzdelávaní pracovníkov v zdravotníctve sa  upravujú tak, aby zohľadňovali aj doklady vydané podľa predpisov platných do 1. mája 2004 aj podľa nariadenia vlády č. 213/2004 Z.z., terminológia sa zosúlaďuje s ustanoveniami zákona č. 578/2004 Z.z.
Oproti doterajšej úprave sa z dôvodu uznania vzdelania v rámci Európskej únie ustanovenia upravujú tak, aby lekár v študijnom odbore stomatológia dokončil vzdelávanie t. j špecializačné štúdium v študijnom odbore stomatológia podľa predpisov platných pred 1. májom 2004.

K § 13:
Doterajšie prechodné ustanovenia nariadenia vlády č. 213/2004 Z.z. o ďalšom vzdelávaní pracovníkov v zdravotníctve sa  upravujú tak, aby zohľadňovali aj doklady vydané podľa predpisov platných do 1. mája 2004 aj podľa nariadenia vlády č. 213/2004 Z.z., terminológia sa zosúlaďuje s ustanoveniami zákona č. 578/2004 Z.z.

K § 14:
Preberá sa doterajšie ustanovenie doterajšieho nariadenia vlády č. 213/2004 Z.z. o zamestnancoch Slovenskej informačnej  služby  a  ústredných  orgánov  štátnej  správy, ktorí poskytujú zdravotnú starostlivosť.

K § 15:
Zrušuje sa doterajšie nariadenie vlády č. 213/2004 Z.z. v znení neskorších predpisov.

K § 16:
Ustanovuje sa účinnosť nariadenia vlády v súlade so zákonom č. 578/2004 Z.z.

K prílohe č. 1:
Určuje sa zoznam transponovaných právnych aktov Európskej únie.

K prílohe č. 2:
V súlade s prílohou C smernice Rady č. 93/16/EHS, kde je uvedený zoznam automaticky uznávaných špecializačných odborov v medicíne v členských krajinách EÚ, Nórsku, Lichtenštajnsku, Islandu alebo Švajčiarsku sa dopĺňa ustanovenie v nariadení vlády SR v kategórii lekár v špecializačných odboroch s minimálnou dĺžkou trvania tak, aby bolo zrejmé, ktoré z odborov sú uznávané automaticky a ktoré automaticky nie sú uznávané.
V snahe zabrániť veľkej atomizácii pri výchove lekárov - špecialistov sa na základe analýzy ukázalo, že je potrebné zredukovať sústavu certifikovaných metód z celkového počtu 39 na 28, s tým, že za bod 8 sa presúva „farmakoekonomika“ z certifikovaných pracovných činností v certifikovaných odboroch s minimálnou dĺžkou trvania certifikačnej prípravy 2 roky do sústavy certifikovaných metód. Vzhľadom na požiadavku zabezpečenia kontinuálneho vzdelávania všetkých lekárov vykonávajúcich posudkovú činnosť najmä v územných úradoch práce, sociálnych vecí a rodiny pri posudzovaní miery zdravotného postihnutia sa dopĺňa posudkové lekárstvo do certifikovaných pracovných činností v certifikovaných metódach.
Celkový počet certifikovaných metód je 28. 
V certifikovaných pracovných činnostiach sa doterajší zoznam certifikovaných odborov a certifikovaných metód uvedených pre kategóriu farmaceut upravuje tak, aby nebola možná zámena týchto certifikovaných činností s odbornými pracovnými činnosťami, ku ktorým musí byť v zmysle pravidiel EÚ umožnený prístup osobe, ktorá získala vysokoškolské vzdelanie II. stupňa v magisterskom študijnom programe v študijnom odbore farmácia. Špecializačné odbory s minimálnou dĺžkou trvania špecializačného štúdia 2 roky v kategórii zubný lekár sa upresňuje tak, že štúdium môže zubný lekár začať až po získaní špecializácie v niektorom zo špecializačných odborov uvedených v písmenách a) až c) prílohy č. 1 časti C a nie sú členskými štátmi Európskej únie, Nórskom, Lichtenštajnskom, Islandom alebo Švajčiarskom uznávané automaticky. 

K prílohe č. 3:
Analýzou sa zistilo, že o špecializačný odbor „psychosomatické a behaviorálne ošetrovateľstvo“ uvedený v doterajšej prílohe č. 2 nariadenia vlády č. 213/2004 Z.z. je v ošetrovateľskej praxi nízky záujem a preto Slovenská zdravotnícka univerzita v Bratislave navrhla príslušný špecializačný odbor vypustiť. Špecializačný odbor „sociálna starostlivosť“ sa vypúšťa z dôvodu dostatočného počtu sociálnych pracovníkov v teréne a nízkej právnej ochrany sestier. Nakoľko vstupom Slovenskej republiky do Európskej únie je značný prílev aj iných komunít, ktorí vyžadujú zdravotnú starostlivosť navrhujeme zaradiť v kategórii sestra novú certifikovanú metódu „ošetrovateľská starostlivosť v multikultúrnych komunitách“, ktorá by prelomila bariéru a nedôveru k poskytovateľom zdravotnej starostlivosti. Získaním certifikátu môžu zdravotnícki pracovníci pôsobiť ako lektori v terénnej práci, ktorá si vyžaduje dobrú odbornú pripravenosť. 
Špecializačný odbor v kategórii pôrodná asistentka „sociálna starostlivosť“ sa vypúšťa z dôvodu dostatočného počtu sociálnych pracovníkov v teréne a nízkej právnej ochrany sestier. 
V súčasnosti sa tvoriaca Národná transfúzna služba a jej jednotlivé pracoviská potrebujú špecialistov pre zabezpečenie kvality krvi a transfúznych liekov z nej pripravených, ktorá je požadovaná európskymi smernicami. Laboranti s vysokoškolským vzdelaním sú vhodnými kandidátmi na túto odbornosť. 
Vzhľadom na požiadavku praxe v kategórii laborant sa po ukončení špecializačného odboru dopĺňa spoločná certifikovaná pracovná činnosť – organizácia a techniky v tkanivových bankách z dôvodu nárastu činnosti v oblasti bankingu tkanív a buniek. Táto činnosť sa vykonáva aj na niektorých iných pracoviskách najmä hematológie a transfuziológie ( banky kmeňových buniek krvotvorných buniek a pupočníkovej krvi ), ktoré budú spadať tiež pod novú direktívu Európskej únie 2004/23/EC, ktorá zakotvuje vzdelávanie v tejto pracovnej činnosti.
Na základe vecnej analýzy sa ukázalo, že špecializačný odbor „laboratórne metódy v kontrole liekov“ v kategórii laborant po získaní úplného stredného odborného vzdelania v odbore farmaceutický laborant sa v praxi neuplatňuje a vo vzdelávaní neaktivuje, preto sa vypúšťa.
Na základe analýzy sa zistilo, že špecializačný odbor „rádiofyzika“ po získaní vyššieho odborného vzdelania v odbore diplomovaný rádiologický asistent je zaradený omylom.
Narastajúci počet špeciálnych diagnostických, terapeutických a intervenčných vyšetrení v medicíne ukázal, že je potrebné pripravovať pracovníkov s odbornou spôsobilosťou pre výkon pracovných činností v danom odbore a preto je potrebné zaradiť do vzdelávania certifikovanú pracovnú činnosť, ktorá je doplnená o digitálnu subtrakčnú angiografiu – DSA, mamografiu a počítačovú tomografiu – CT.
Nakoľko špecializačný odbor po získaní úplného stredného odborného vzdelania v odbore zdravotnícky asistent „asistencia v klinickej psychológii“ sa považuje v praxi za prekonaný je potrebné ho vypustiť.

K prílohe č. 4:
Doterajšia príloha č. 3 nariadenia vlády č. 213/2004 Z.z. sa zosúlaďuje s terminológiou zákona č. 578/2004 Z.z.
Keďže prax ukázala, že danú certifikovanú pracovnú činnosť v kategórii asistent v špecializačnom odbore po získaní vysokoškolského vzdelania v odbore „rehabilitácia“ alebo vyššieho odborného vzdelania v odbore „diplomovaný fyzioterapeut“ je z praktického hľadiska nutné bližšie špecifikovať certifikovanú pracovnú činnosť – rehabilitačné metódy a preto sa užšie vymedzuje na „rehabilitačné metódy – mobilizačné techniky, rehabilitačné metódy – reflexná terapia podľa Dr. Vojtu a rehabilitačné metódy – techniky liečby lymfedému“ do certifikovaných pracovných činností v certifikovaných metódach fyzioterapeuta.
Pre upresnenie obsahovej náplne špecializačných odborov po získaní úplného stredného odborného vzdelania v kategórii iný zdravotnícky pracovník, sa upravujú názvy na vyšetrovacie metódy v klinickej biochémii a vyšetrovacie metódy v klinickej mikrobiológii. 
Certifikácia psychológov pre vykonávanie dopravno-psychologickej činnosti bola doposiaľ v kompetencii Slovenskej komory psychológov, zrušenej zákonom č. 578/25004 Z. z. Zaradením dopravnej psychológie do predmetného nariadenia vlády SR bude garantovaná odborná úroveň činnosti špecialistov  tejto oblasti vyplývajúcej zo zákona. 

K prílohe č. 5:
Do doterajšieho zoznamu prílohy č. 4 nariadenia vlády č. 213/2004 Z.z. sa vzhľadom na absenciu špecializačného odboru určeného na riadenie a organizáciu pôrodnej asistencie pre kategóriu pôrodná asistentka, ktorá doposiaľ nebola v žiadnom právnom predpise upravená dopĺňa získať špecializáciu v manažmente pôrodnej asistencie. 

K prílohe č. 6:
Doterajšia príloha nariadenia vlády č. 213/2004 Z .z. o zložkách sústavného vzdelávania zdravotníckych pracovníkov sa zosúlaďuje s terminológiou zákona č. 578/2004 Z .z. a tohto návrhu nariadenia vlády.